Žuža Verēci

Žuža Verēci (; arī Žuža Verēci-Petroniča (), dzimusi  Budapeštā) ir Ungārijas starptautiskā lielmeistare šahā (1978).

 Biogrāfija 
1970. un 1980. gados bijusi viena no Ungārijas vadošajām šahistēm. Trīskārtējā Ungārijas sieviešu šaha čempionātu uzvarētāja (1973, 1977, 1983).

1973. gadā pirmo reizi piedalījusies Pasaules šaha čempiones izcīņas cikla starpzonu turnīrā un ieņēmusi 9. vietu.1973 Menorca Interzonal Tournament 1976. gada starpzonu turnīrā finišējusi 5. vietā.1976 Roosendaal Interzonal Tournament Lielāko panākumu guvusi starpzonu turnīrā 1979. gadā Riodežaneiro, kad ieņēmusi 2. vietu un iekļuvusi pretendentu mačos.1979 Rio de Janeiro Interzonal Tournament 1980. gadā zaudējusi pretendentu ceturdaļfināla maču Nanai Joseliani ar 3:6.1980-81 Candidates Matches Līdz 1991. gadam vēl četras reizes piedalījusies starpzonu turnīros, taču augstāk par 6. vietu šajos turnīros vairs nav ierindojusies (1985, 1987).

Pārstāvējusi Ungārijas komandu lielākajos komandu šaha turnīros:
 Pasaules šaha olimpiādēs, kurās piedalījusies 10 reizes (1966-1974, 1978-1986, 1992). Komandu vērtējumā izcīnījusi 4 sudraba (1969, 1978, 1980, 1986) un 2 bronzas (1972, 1982) medaļas, bet individuālajā vērtējumā izcīnījusi 3 sudraba (1969, 1980, 1992) un 2 bronzas (1982, 1984) medaļas.OlimpBase :: Women's Chess Olympiads :: Zsuzsa Verőci-Petronić
 Eiropas komandu šaha čempionātā piedalījusies 1992. gadā.OlimpBase :: European Women's Team Chess Championship :: Zsuzsa Verőci

Sekmīgi piedalījusies starptautiskajos sieviešu šaha turnīros. Uzvarējusi turnīros Sofijā (1970), Vrņačka Baņā (1971), Pernikā (1972), Subotica (1974), Belgradā (1977). Par panākumiem turnīros FIDE 1969. gadā Verēci piešķīra starptautiskās meistares (WIM), bet 1978. gadā - starptautiskās lielmeistares (WGM) nosaukumu.

Kopš 1995. gada ir arī FIDE starptautiskā tiesnese. 2008. gadā Naļčikā bijusi Pasaules sieviešu šaha čempionāta galvenā tiesnese.

 Atsauces 

 Ārējās saites 

Kategorija:1949. gadā dzimušie
Kategorija:Budapeštā dzimušie
Kategorija:Ungārijas šahisti
Kategorija:Šaha tiesneši